לי ברדוגו

לי ברדוגו (באנגלית: Leigh Bardugo; נולדה ב-6 באפריל 1975) היא סופרת יהודיה אמריקאית ילידת ישראל, מחברת ספרי פנטזיה לקוראים צעירים ובוגרים. ידועה בעיקר בשל הספרים "שישה עורבים" ו"טרילוגיית גרישה", אשר נמכרו בלמעלה משני מיליון עותקים. ספרה "צל ועצם", הראשון בטרילוגיית הגרישה, עובד לסדרת טלוויזיה לייב אקשן של נטפליקס "צל ועצם". ספרה  "בית תשיעי" יעובד על-ידי אולפני אמזון, כשברדוגו תשמש כמפיקה בפועל בשניהם.

קורות חיים
ברדוגו נולדה לג'ודי ולאבי ברדוגו, בירושלים. 
אמה הייתה יהודיה-אמריקאית שהגיעה לישראל, ועבדה כמורה לאנגלית באוניברסיטה העברית בירושלים. 
אביה היה פעיל חברתי וסיים תואר בעריכת דין.
בילדותה עברה ללוס אנג'לס שבארצות הברית, שם גידלו אותה סבה וסבתה. היא למדה לימודי תואר ראשון באוניברסיטת ייל, וסיימה תואר באנגלית, באביב 1997.

לפני פרסום הרומן הראשון שלה, ברדוגו עבדה במגוון משרות בתחומים שונים, כמו רעיונאות, עיתונאות, ואף בתחום האיפור והאפקטים המיוחדים.

 קריירה ספרותית 
הרומן הראשון שכתבה ברדוגו, "צל ועצם", ראה אור בשנת 2012 (באנגלית) על ידי מקמילן מוציאים לאור. ברדוגו חתמה ביחד עם הסוכנת שלה, ג'ואן וולפי, חוזה לשלושת ספריה הבאים בהוצאת מקמילן, תוך פחות מ-30 יום לאחר הגשת הטיוטה.

הספר "צל ועצם", שהפך לספר הראשון ב"טרילוגיית הגרישה" היה מועמד לפרס ספרות רומנטית של הניו יורק טיימס, פרס ספרי ילדים של דרום קרוליינה, נכנס לרשימת הספרים העצמאיים ב Next List Book וכן קיבל ביקורת אוהדת בניו יורק טיימס.

הרומן הגיע למקום השמיני ברשימת רבי-המכר של הניו יורק טיימס וכמו כן הוצע למחברת הסכם הפקה פוטנציאלי להפיכת הספר לסרט על ידי מפיק הקולנוע דייוויד היימן ואולפני דרימוורקס.

הספרים הבאים ב"טרילוגיית הגרישה": "מצור וסופה" ו"הרס ותקומה", ראו אור גם כן על ידי הוצאת מקמילן בשנים 2013 ו-2014, בהתאמה.

עד לשנת 2014 נמכרו ספרי הטרילוגיה בלמעלה מ 22 מדינות שונות.

עלילת צמד הספרים "שישה עורבים" (המורכבת מהספרים "שישה עורבים" ו"ממלכה עקומה") מתרחשת ביקום זהה ליקום בו מתרחשת עלילת "טרילוגיית הגרישה", יקום המכונה לעיתים קרובות "Grishaverse". הספרים ראו אור בהוצאת מקמילן בשנים 2015 ו 2016 בהתאמה.

הספר "שישה עורבים" הוכרז על ידי הניו-יורק טיימס כאחד הספרים הבולטים של השנה, ונכלל ברשימת עשרת הספרים הנבחרים של ALA-YALSA לשנת 2016.

הספר "The Language of Thorns" (טרם ראה אור בעברית), אוסף של אגדות גרישה עממיות וסיפורים, יצא בהוצאת מקמילן בשנת 2017.

בשנת 2016, הודיעה ברדוגו כי היא עובדת על כתיבת ספר ראשון מתוך סדרה צפויה של ארבעה ספרים שיהיו עיבוד לסיפורי גיבורי-העל הגדולים ביותר של חברת הקומיקס האמריקאית DC קומיקס. הספר הראשון בסדרה, "וונדר וומן: Warbringer" ראה אור בהוצאת רנדום האוס פינגווין בשנת 2017.

ברדוגו גם פרסמה מסות וסיפורים קצרים במגוון אוספי אנתולוגיה באנגלית, כולל:

Last Night, A Superhero Saved My Life, Slasher Girls and Monster Boys, and Summer Days and Summer Nights.

ספריה של ברדוגו תורגמו ל-22 שפות ופורסמו בלמעלה מ-50 מדינות.

ב-2021 ספרה "צל ועצם" עובד לסדרת הטלוויזיה האמריקאית "צל ועצם" מבית שירות הזרמת המדיה נטפליקס, ואף חודש לעונה שנייה. ספרה "Ninth House" יעובד על-ידי Amazon Studios, כשברדוגו תשמש כמפיקה בפועל בשניהם.

 חיים אישיים 
ברדוגו מתגוררת בהוליווד. המחברת מגלה בחלק ה'תודות' בספרה "שישה עורבים" כי היא סובלת ממחלת נמק העצם ולפעמים צריכה להשתמש במקל הליכה.

בשנים 2006–2007 הייתה ברדוגו זמרת בלהקה "Captain Automatic".

 פרסומים 
 טרילוגיית הגרישה 
 צל ועצם (ראה אור באנגלית בשנת 2012 ובעברית בשנת 2014)
 מצור וסופה (ראה אור באנגלית בשנת 2013 ובעברית בשנת 2017)
 הרס ותקומה (ראה אור באנגלית בשנת 2014 ובעברית בשנת 2017)

 סיפורים קצרים המתרחשים ביקום של טרילוגיית הגרישה
 The Witch of Duva - 2012
 The Too-Clever Fox - 2013
 Little Knife - 2014
 The Demon in the Wood: A Darkling Prequel Story - 2015
 Ayama and the Thorn Wood - 2017
 The Soldier Prince - 2017
 When Water Sang Fire - 2017

שלושת הסיפורים הראשונים ראו אור בשנת 2015 כסדרה ששמה "Folktales from Ravka". בשנת 2017 יצאה לאור אסופת סיפורים נוספת.

 צמד הספרים שישה עורבים 
 שישה עורבים (ראה אור באנגלית בשנת 2015 ובעברית בשנת 2018, בהוצאת אריה ניר)
 הממלכה העקומה (ראה אור באנגלית בשנת 2016 ובעברית בשנת 2022, בהוצאת אריה ניר)
,

 צמד הספרים מלך הצלקות 
 מלך הצלקות (מתוכנן להתפרסם ב-29 בינואר 2019)

 עבודות אחרות 
 וונדר וומן: (Warbringer (2017 

 רומנים למבוגרים 
 בית תשיעי

 מאמרים 
 "אנחנו לא אמזונות" מתוך האנתולוגיה "אמש גיבור-על הציל את חיי" (2016)

 סיפורים קצרים 
 Verse Chorus Verse" מתוך: Slasher Girls & Monster Boys, נערך על ידי April Genevieve Tucholke
 Head, Scales, Tongue, and Tail" מתוך: Summer Days and Summer Nights, נערך על ידי סטפני פרקינס

 קישורים חיצוניים 



 עמוד רשמי של לי ברדוגו, בטאמבלר
 הסופרת לי ברדוגו באתר הסימניה
 רשימת הפרסומים של לי ברדוגו בקטלוג הספרייה הלאומית
 פתיחת ספרה "צל ועצם", באתר הפנקס

 הערות שוליים 

קטגוריה:סופרות יהודיות אמריקאיות
קטגוריה:סופרות ישראליות
קטגוריה:ירושלים: אישים
קטגוריה:סופרי פנטזיה יהודים
קטגוריה:סופרות פנטזיה אמריקאיות
קטגוריה:בוגרות אוניברסיטת ייל
קטגוריה:מהגרים מישראל לארצות הברית
קטגוריה:אמריקאיות שנולדו ב-1975
קטגוריה:אמריקאים שנולדו ב-1975